ಮಾರ್ಗರೇಟ್ ಆಳ್ವಾ

ಮಾರ್ಗರೇಟ್ ಆಳ್ವಾ ಮೇರ್ ಕಾಂಗ್ರೇಸ್ ಪಕ್ಷೊದ ಒಂಜಿ ಹಿರಿಯ ರಾಜಕಾರಣಿ. 14 ಏಪ್ರಿಲ್ 1942"Rajya Sabha Members Biographical Sketches 1952 – 2003" (PDF). Rajya Sabha website ಟ್ಟ್ ಕುಡ್ಲಡ್ ಪುಟ್ಟ್ ದಿನ ಆಳ್ವಾ ಬೇತೆ ಬೇತೆ ರಾಜ್ಯೊದ ರಾಜ್ಯಪಾಲೆರಾದ್ ಇತ್ತಿನ ರಾಜಕಾರಣಿ. ಸುರುಕ್  ಉತ್ತರಾಖಂಡದ ಗವರ್ನರ್ ಆದಿತ್ತಿನ ಮೇರ್, ಅವೆಡ್ದ್ ಬುಕ್ಕೊ 2 ವರ್ಷ ರಾಜಸ್ಥಾನೊದ ರಾಜ್ಯಪಾಲೆರಾಯೆರ್. ಒಂತೆ ಸಮಯ ಗೋವಾದಲಾ ರಾಜ್ಯಪಾಲೆರಾದ್  ಇತ್ತೆರ್.

 ಸ್ವಂತ ವಿವರ 
ಕುಡ್ಲದ ಕ್ರಿಶ್ಚಿಯನ್ ಕುಟುಂಬೊಡು ಪುಟ್ಟುದಿನ ಮೇರ್ ಬೆಂಗ್ಳೂರ್ ದ ಮೌಂಟ್ ಕಾರ್ಮೆಲ್ ಕಾಲೇಜಿಡ್ದ್ ಬಿ.ಎ ಪದವಿಲಾ, ಗವರ್ನಮೆಂಟ್ ಲಾ ಕಾಲೇಜ್ ಡ್ ಕಾನೂನು ಪದವಿನ್  ಪಡೆಯೊಂದೆರ್. 24 ಮೇ 1964 ಟ್ಟ್ ಆರೆನ ಮದ್ಮೆ ನಿರಂಜನ್ ಆಳ್ವೆರೆನೊಟ್ಟುಗ್ ಆಂಡ್. ನಿರಂಜನ ಆಳ್ವ ಮೇರ್ ಸ್ವಾತಂತ್ರೋ ಸಂಗ್ರಾಮೊಡ್ ಪಾಲ್ ಪಡೆಯಿನ ಜೋಕಿಂ ಆಳ್ವ ಬುಕ್ಕೊ ವಾಯ್ಲೆಟ್ ಆಳ್ವ ಮೊಕಲೆನ ಮಗೆ.A stamp in memory of Joachim and Violet Alva Archived 2013-10-29 at the Wayback Machine रेडिफ़ डॉट कॉम, 20 नवम्बर 2008  ವಕೀಲೆ ಆದ್ ಕೆಲಸ ಸುರು ಮಲ್ತದ್ ಬುಕ್ಕೊ ಆರ್ ಕ್ರಿಶ್ಚಿಯನ್ ಪೋಜೊವುಲೆನ ಯುವ ಸಂಘದ ಅಧ್ಯಕ್ಷೆರ್  ಆದಿತ್ತೆರ್. ಪೊಂಜೊವುಲ್ ಬುಕ್ಕೊ ಜೋಕುಲೆನ ಸಮಸ್ಯೆದ ಬಗ್ಗೆ ಗಮನ ಕೊರ್ಯರೆ ಕರುಣಾ ಪನ್ಪಿನ ಸಂಸ್ಥೆಡ್ ಕೆಲಸ ಮಲ್ದೆರ್."Hon'ble Governor of Rajasthan: Smt. Margaret Alva". Government of Rajasthan. Archived from the original on 25 February 2014. Retrieved 19 February 2014.

 ರಾಜಕೀಯ ಜೀವನ 
ಮಾರ್ಗರೇಟ್ ಆಳ್ವೆರೆನ ಕಂಡನಿ, ಬುಕ್ಕೊ ಮಾಮಡ್ದ್ ಪ್ರಭಾವಿತೆರಾದ್ ೧೯೬೯ ನೇ ಇಸವಿಡ್ ಆರ್ ರಾಜಕೀಯೊಗ್ ಬತ್ತೆರ್. ಇಂದಿರಾಗಾಂಧಿಗ್ ಬೆಂಬಲಿಸಾದ್Vittal, Gita (2007). Reflections: Experiences of a Bureaucrat's Wife. Academic Foundation. pp. 68–69. ISBN 9788171884711. ಕಾಂಗ್ರೆಸ್ ಸೇರಿನ ಆರ್, ಕರ್ನಾಟಕದೊ ರಾಜಕೀಯೊಡು ಸಕ್ರೀಯೆರಾದಿತ್ತೆರ್.  ಏಪ್ರಿಲ್ ೧೯೭೪ಡ್ ರಾಜ್ಯಸಭೆಗ್, ಕಾಂಗ್ರೇಸ್ ಬೆಂಬಲೊಡು ಆಯ್ಕೆ ಆಪೆರ್. ಉಂದೆತ್ತ ಆಜಿ ವರ್ಷೊದ ಅವಧಿ ಮುಗಿಯಿಬುಕ್ಕೊ, ಮೂಜಿ ಸರ್ತಿ, ೧೯೮೦, ೧೯೮೬ ಬುಕ್ಕೊ ೧೯೯೨ಟ್ಟ್ ಆಜಿ ವರ್ಷೊದ ಅವಧಿಲೆಗ್ ಕುಡಾ ಆಯ್ಕೆ ಆಪೆರ್. ರಾಜ್ಯ ಸಭೆತ ಸದಸ್ಯೆರಾದಿತ್ತಿನ ಪೊರ್ತುಡು, ಕೇಂದ್ರೀಯ ರಾಜ್ಯ ಮಂತ್ರಿಲಾ ಆದಿತ್ತೆರ್. ೧೯೯೯ ನೇ ಇಸವಿಡ್ ನಡತಿನ ೧೩ನೇ ಲೋಕಸಭೆತ ಓಟುಡ್ ಉತ್ತರಕನ್ನಡೊಡ್ದ್ ಗೆಂದ್ ದ್ ೫ ವರ್ಷ ಕೆಲಸ ಮಲ್ಪುವೆರ್. ೫ ವರ್ಷೊಡ್ದ್ ಬುಕ್ಕೊ ೨೦೦೪ನೇ ಇಸವಿಡ್ ನಡಪುನ ವೋಟುಡ್ ಸೋಪುವೆರ್.  ೨೦೦೪ ಬುಕ್ಕೊ ೨೦೦೯ ನೇ ಇಸವಿದ ನಡುಟ್ಟ್  ಅಖಿಲ ಭಾರತೀಯ ಕಾಂಗ್ರೆಸ್ ಕಮಿಟಿದ ಜನರಲ್ ಸೆಕ್ರಟರಿಯಾದ್ ಬೇಲೆ ಮಲ್ಪುವೆರ್.
೬ ಆಗಸ್ಠ್ ೨೦೦೯ ನೆತ್ತ ಇಸವಿಡ್ ಉತ್ತರಾಖಂಡದ ಸುರುತ್ತ ಪೊಂಜೊವು ರಾಜ್ಯಪಾಲೆಯಾದ್ ಆಯ್ಕೆ ಆಪೆರ್. ಮೇ ೨೦೧೨ಟ್ಟ್ ರಾಜ್ಯಸ್ಥಾನೊದ ರಾಜ್ಯಪಾಲೆ ಆಪೆರ್.

 ಪಾಲ್ ಪಡೆಯಿನ  ಕೆಲವು ಕಾರ್ಯಕ್ರಮೊದ ಚಿತ್ರೊಲು 

 ಉಲ್ಲೇಕೊಲು 

ವರ್ಗೊ:ಮಹಿಳಾ ರಾಜಕಾರಿಣಿಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧